Source: http://docplayer.fi/3744-Porakaivoveden-radon-ja-uraanikartasto.html
Timestamp: 2018-10-22 19:19:00+00:00
Document Index: 11707089

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Porakaivoveden radon- ja uraanikartasto - PDF
Download "Porakaivoveden radon- ja uraanikartasto"
1 / MAALISKUU 2013 A Porakaivoveden radon- ja uraanikartasto P. Vesterbacka, K. Vaaramaa Säteilyturvakeskus Strålsäkerhetscentralen Radiation and Nuclear Safety Authority
3 / MAALISKUU 2013 Porakaivoveden radon- ja uraanikartastot P. Vesterbacka, K. Vaaramaa STUK SÄTEILYTURVAKESKUS STRÅLSÄKERHETSCENTRALEN RADIATION AND NUCLEAR SAFETY AUTHORITY Osoite / Address Laippatie 4, Helsinki Postiosoite / Postal address PL / P.O. Box 14, FI Helsinki, FINLAND Puh. / Tel Fax
4 Tässä raporttisarjassa esitetyt johtopäätökset ovat tekijöiden johtopäätöksiä, eivätkä ne välttämättä edusta Säteilyturvakeskuksen virallista kantaa. ISBN (pdf) ISSN Elektroninen versio: Helsinki 2013
5 VESTERBACKA P., VAARAMAA K. Porakaivoveden radon- ja uraanikartasto. STUK-A256, Helsinki 2013, 59 s. Avainsanat: radon, uraani, porakaivo, kunta, maakunta, kalliopohjavesi Tiivistelmä Säteilysuojelun kannalta tärkein talousveden radioaktiivinen aine on radon- 222, jota esiintyy erityisesti porakaivovesissä. Radonpitoisuuden keskiarvo verkostovedessä on 27 Bq/l, rengaskaivovedessä 50 Bq/l ja porakaivovedessä 460 Bq/l. Arviolta suomalaista käyttää porakaivojen vettä. Noin 10 % eli ihmistä käyttää vettä, jonka radonpitoisuus ylittää Säteilyturvakeskuksen yksityiskaivoille suositteleman enimmäisarvon Bq/l. Korkeita uraanipitoisuuksia tavataan etenkin eteläisimmän Suomen graniittialueiden porakaivojen vesissä. Suomessa oma porakaivo on verrattain yleinen haja-asutusseudun vesilähde ja tämän vuoksi uraanille altistuu huomattava joukko ihmisiä. Keskimääräistä uraanialtistumista talousveden välityksellä on tutkittu STUKissa vuosina Talousveden keskimääräinen uraanipitoisuus Suomessa oli 1,25 μg/l, mikä on yli kymmenen kertaa suurempi kuin maailmanlaajuinen keskiarvopitoisuus 0,08 μg/l. Julkisten vesilaitosten vesissä uraanipitoisuus on yleensä alhaisempi, alle 1 µg/l. Porakaivovesissä ja yksityisten kaivovesien keskimääräinen uraanipitoisuus on Etelä-Suomessa suurempi kuin muualla Suomessa. WHO:n ohjearvon, 30 μg/l, juomaveden uraanipitoisuudelle ylittää 13 % Suomen porakaivoista. Tämä raportti pyrkii antamaan tietoa siitä, millä alueilla esiintyy kohonneita radon- ja uraanipitoisuuksia ja mistä puuttuu mittaustuloksia. Tietoja tarvitaan, kun suunnitellaan kalliopohjavesivarojen hyödyntämistä ja haja-asutusalueiden vesihuoltoa. Raportti on yhteenveto kaikista Säteilyturvakeskuksen vesitietokantaan heinäkuuhun 2012 mennessä tallennetuista porakaivoveden radonin ja uraanin mittauksista. Tulokset on esitetty taulukkoina ja karttoina. Taulukoissa on esitetty radon- ja uraanipitoisuuden tunnuslukuja kaikista mitatuista porakaivoista kunnittain ja maakunnittain. Koko Suomen kartoissa on tarkasteltu radonja uraanipitoisuuden keskiarvoja 10 x 10 km:n ruutuja kohti ja kunnittain. Yksityiskohtaisemmissa kartoissa on tarkasteltu radon- ja uraanipitoisuuden keskiarvoja 5 x 5 km:n ruuduissa eri aluehallintovirastojen alueilla. 3
6 Sisällys TIIVISTELMÄ 3 SISÄLLYSLUETTELO 4 ALKUSANAT 5 1 JOHDANTO 6 2 TALOUSVEDEN RADIOAKTIIVISUUS SUOMESSA 8 3 AINEISTO JA MENETELMÄT Radonaineisto Uraaniaineisto Porakaivon sijainti Vesinäytteen ottaminen Radon- ja uraanipitoisuuden määritys 13 4 TULOKSET 16 5 JOHTOPÄÄTÖKSET 17 6 KIRJALLISUUSVIITTEET 19 7 TAULUKOT 23 8 KARTAT 42 4
7 Alkusanat Säteilyturvakeskuksen vuonna 2000 julkaisema Suomen porakaivovesien radonkartasto toi esiin ne alueet, joissa radonia esiintyy eniten. Tässä ilmestyvässä kartastossa esitettävät radontulokset pohjautuvat tähän vuonna 2000 julkaistuun porakaivoaineistoon, joka on päivitetty Säteilyturvakeskuksen aineistolla vuoteen 2012 saakka. Porakaivovesien uraanipitoisuuksista ei ole aikaisemmin esitetty yhteenvetoja kunnittain eikä alueellisia karttoja. Tämän kartaston uraaniaineisto pohjautuu Säteilyturvakeskuksen tekemiin mittauksiin alkaen 1970-luvun lopulta vuoteen 2012 saakka. Tällaiset kartastot eivät olisi mahdollisia ilman monien kymmenien, jopa satojen ihmisten työpanosta kymmenien vuosien aikana. Säteilyturvakeskuksen ja Geologian tutkimuskeskuksen välinen yhteistyö on tuottanut tietoa tuhansien porakaivojen radon- ja uraanipitoisuudesta. Kuntien terveystarkastajat ovat sekä toimittaneet näytteitä että auttaneet omien kuntiensa alueilla sijaitsevien kaivojen koordinaattien selvityksessä. Useat paikalliset elintarvike- ja ympäristölaboratoriot ovat antaneet Säteilyturvakeskuksen käyttöön porakaivovesien radonmittaustuloksia. Säteilyturvakeskuksessa kartastojen syntyyn ovat vuosien mittaan vaikuttaneet useat henkilöt. Tätä tutkimusta on rahoittanut sosiaali- ja terveysministeriö. 5
8 1 Johdanto Säteilyturvakeskus on tutkinut talousveden radioaktiivisuutta 1960-luvun lopulta lähtien (Asikainen 1977, 1982, Salonen 1992, 1994, 1995, Vesterbacka 2005, 2006). Yksityistalouksista on mitattu noin porakaivoa ja lähes rengas- ja lähdekaivoa. Kaikista näytteistä on mitattu radonpitoisuus ja suuresta osasta myös muita radioaktiivisia aineita. Säteilysuojelun kannalta tärkein talousveden radioaktiivinen aine on radon ( 222 Rn), jota esiintyy erityisesti porakaivovesissä. Radon on hajuton, mauton ja näkymätön kaasu. Radon vapautuu vedenkäytön yhteydessä ilmaan, jolloin säteilyannosta aiheutuu hengityksen mukana keuhkoille. Veden mukana nautittu radon aiheuttaa säteilyannosta mahalaukulle ja jonkin verran muulle elimistölle. Juomaveden radonin aiheuttama säteilyriski on koko maan osalta huomattavasti pienempi kuin huoneilman radonin aiheuttama riski. Porakaivon käyttäjillä se on kuitenkin keskimäärin samaa suuruusluokkaa kuin maaperästä huoneilmaan tunkeutuvan radonin aiheuttama säteilyriski. Noin 4,9 miljoonaa suomalaista saa talousvetensä vesihuoltolaitosten vesijohtoverkostojen kautta. Arviolta ihmistä käyttää maaperään kaivettujen rengaskaivojen vettä tai kallioporakaivojen vettä. Lisäksi rengasja porakaivojen vettä käytetään vapaa-ajanasunnoissa. Säteilyturvakeskus (STUK) on asettanut vuonna 1993 toimenpiderajat vesilaitosten veden ja elintarvikkeiden valmistuksessa käytettävän veden radioaktiivisuudelle (ohje ST 12.3). Toimenpideraja veden radonpitoisuudelle on 300 Bq/l. Vuonna 2000 sosiaali- ja terveysministeriö antoi talousvesiasetuksen 461/2000. Asetus koskee isoja vesilaitoksia ja siinä on annettu laatusuositukset talousveden radioaktiivisuudelle. Asetuksen mukaan talousveden tritiumpitoisuus ( 3 H) saa olla enintään 100 Bq/l ja juomavedestä aiheutuva viitteellinen kokonaisannos saa olla korkeintaan 0,1 msv vuodessa. Viitteellinen kokonaisannos tarkoittaa, että vedessä olevien radioaktiivisten aineiden, muiden kuin radonin, toimenpidearvot ovat 0,1 3,0 Bq/l. Jos toimenpideraja ylittyy, toiminnan harjoittajan tulee pienentää radioaktiivisten aineiden määrää vedessä. Sosiaali- ja terveysministeriön pieniä vesilaitoksia ja yksityisiä kaivoja koskevassa asetuksessa 401/2001 on asetettu radonpitoisuutta koskevaksi laatusuositukseksi pienille talousvesiyksiköille 300 Bq/l ja yksityiselle kaivovedelle Bq/l. STUK suosittelee harkitsemaan toimenpiteitä uraanin ( 238 U) poistamiseksi juomavedestä, jos veden uraanipitoisuus ylittää arvon 100 μg/l. Tämä perustuu uraanin haitallisuuteen radioaktiivisena aineena. WHO on asettanut veden uraanipitoisuudelle suositusarvon 30 μg/l, mikä perustuu uraanin kemi- 6
9 alliseen myrkyllisyyteen. Talousveden säädöksiin on tulossa muutoksia lähivuosina ja käytännön ohjeet mittaamisesta tullaan antamaan erikseen. Suomen ensimmäinen porakaivovesien radonkartasto julkaistiin vuonna Kartasto sisälsi tiedon noin porakaivon radonpitoisuudesta. Tässä raportissa radonmittauksia on noin porakaivon vedestä. Korkeita pitoisuuksia esiintyy samoilla Etelä-Suomen alueilla. Tämä raportti pyrkii antamaan päivitettyä tietoa siitä, millä alueilla esiintyy kohonneita radon- ja uraanipitoisuuksia ja mistä puuttuu mittaustuloksia. Uraanin osalta vastaavaa tietoa ei ole aikaisemmin julkaistu. Tietoja tarvitaan, kun suunnitellaan kalliopohjavesivarojen hyödyntämistä ja hajaasutusalueiden vesihuoltoa. 7
10 2 Talousveden radioaktiivisuus Suomessa Talousvedessä olevat luonnon radioaktiiviset aineet ovat peräisin maa- ja kallioperässä luonnostaan olevista radioaktiivista aineista, jotka liukenevat maankuoren mineraaleista veteen (Taulukko I). Radionuklidipitoisuudet pohjavedessä ovat huomattavasti suurempia kuin pintaveden, koska pohjavesi on pidempään kosketuksissa maa- ja kallioperän kanssa. Talousveden kannalta merkittävimmät luonnon radioaktiiviset aineet kuuluvat uraanisarjaan. Alfasäteilyä lähettävä radon ( 222 Rn) on merkittävin säteilyaltistaja Suomessa. Muita tärkeitä uraanisarjan radionuklideja ovat pitkäikäiset 238 U, 234 U, 226 Ra ja 210 Po sekä beetasäteilyä lähettävä 210 Pb. Luonnon toriumsarjan radionuklideista beetasäteilyä lähettävä 228 Ra on tärkein (Salonen ym. 2003). Erilaiset geokemialliset ja geofysikaaliset prosessit radioaktiivisen hajoamisen lisäksi säätelevät radionuklidein määrää vedessä ja näistä johtuen pinta- ja pohjavedessä vallitsee aktiivisuusepätasapaino eri alkuaineiden sekä saman alkuaineen eri isotooppien välillä. Taulukko I. Talousveden radioaktiivisten aineiden pitoisuuksien keskiarvot (Bq/l tai µg/l) eri vesilähteitä käyttävillä väestöryhmillä. Radioaktiivinen aine Verkostovesi Rengaskaivot Porakaivot Radon 222 (Bq/l) Uraani 234 (Bq/l) 0,02 0,02 0,35 Uraani 238 (Bq/l) 0,015 0,015 0,26 Uraani 238 (µg/l) 0,23* 0,90** 1,2 1, Radium 226 (Bq/l) 0,003 0,016 0,05 Radium 228 (Bq/l) 0,03 Polonium 210 (Bq/l) 0,003 0,007 0,048 Lyijy 210 (Bq/l) 0,003 0,013 0,040 *verkostoveden vesilähteenä käytetty pintavettä **verkostoveden vesilähteenä käytetty maaperän pohjavettä Radon Radon on jalokaasu, joten se ei reagoi muiden aineiden kanssa ja on siten liikkuvampi maa- ja kallioperässä kuin muut uraanisarjan radionuklidit. Radon esiintyy pohjavedessä liukoisessa muodossa. Korkeimmat radonin aktiivisuuspitoisuudet on löydetty kallioperän pohjavedestä. Radonin aktiivisuuspitoisuus porakaivovedessä voi olla yli tuhatkertainen verrattuna muiden radionuklidien 8
11 aktiivisuuspitoisuuteen. Paljon radonia sisältävässä vedessä esiintyy todennäköisesti myös muita uraanisarjan radionuklideja. Suomalaisten saama keskimääräinen säteilyannos vuodessa on 3,7 msv, josta sisäilman radonin osuus on noin puolet. Sisäilman radonin tärkein lähde on talon alla oleva maaperä. Radonia voi vapautua huoneilmaan myös porakaivoveden käytön yhteydessä. On arvioitu, että Suomessa todetuista keuhkosyöpätapauksesta on radonin aiheuttamia. Tutkimusten mukaan radonin ei ole havaittu aiheuttavan keuhkosyövän lisäksi muita terveyshaittoja. Otantatutkimuksen mukaan arviolta ihmistä käyttää porakaivovettä, jonka radonpitoisuus ylittää Bq/l (Mäkeläinen ym. 2001). Porakaivoveden käyttäjistä tämä on 10 %. Jos määrää verrataan kaikkiin suomalaisiin, se on vain alle 0,5 %. Yli Bq/l olevia radonpitoisuuksia esiintyy myös, mutta hyvin harvoin. Tässä aineistossa näitä ylityksiä on noin 1 %. Uraani Veden hapetus- ja pelkistysolosuhteet vaikuttavat uraanin liukoisuuteen vedessä. Pelkistävissä olosuhteissa uraani esiintyy +4-arvoisena yhdisteenä ja on suhteellisen liukenematon. Hapellisissa olosuhteissa +6-arvoinen uraani muodostaa liukoisia komplekseja, jotka voivat kulkeutua sopivissa olosuhteissa pitkälle pohjaveden mukana. Suomalaiset maapohjavedet ovat tyypillisesti pehmeitä, hiilidioksidipitoisia ja usein myös happamia. Kalliopohjavedet ovat tyypillisesti emäksisiä bikarbonaattipitoisia vesiä. Molempien pohjavesityyppien ominaisuudet edistävät uraanin liukoisuutta veteen (Kurttio et al. 2010). Pohjaveden bikarbonaatit ovat todennäköisesti tärkein uraanin liukoisuutta edistävä tekijä. Uraanin tiedetään vahingoittavan munuaisia suurina määrinä nautittuna sen kemiallisen myrkyllisyytensä vuoksi. Nykyisen tietämyksen mukaan akuutti munuaisvaurio aiheutuu, kun kerralla nautittu uraanin määrä on mg henkilön painokiloa kohti. Tämä perustuu eläinkokeissa ja uraaniteollisuudessa saatuihin altistuksiin. Vedenkäyttäjiä on tutkittu melko vähän. Merkittävin uraanialtistuminen Suomessa aiheutuu juomaveden kautta. Lisäksi uraania saadaan elimistöön hengityksen ja ruuan välityksellä. Suomalainen aikuinen saa uraania juomavedestä keskimäärin 2,5 µg/vrk. Juomaveden uraanista aiheutuva efektiivinen säteilyannos on porakaivovedenkäyttäjille n. 10 µsv/vuosi, maaperäkaivojen ja lähteiden veden käyttäjille 0,7 µsv/vuosi ja julkisen veden käyttäjille 0,4 µsv/vuosi (pohjavesi) ja 0,09 µsv/vuosi (pintavesi). Uraanialtistumista porakaivoveden käyttäjillä on tutkittu eteläsuomalaisten keskuudessa (Kurttio et al. 2006). Tutkimusten mukaan vakavia 9
12 terveysvaikutuksia ei ole havaittu maassamme porakaivoveden käyttäjillä, huolimatta pitkäaikaisesta altistumisesta verrattain korkeillekin uraanipitoisuuksille. Uraanialtistuminen saattaa heikentää munuaisten toimintaa, mikä on näkynyt fosfaatin, glukoosin ja kalsiumin suurempana erittymisenä virtsaan. Uraanialtistuminen on ollut yhteydessä myös verenpaineen nousuun. Näiden tutkimusten perusteella uraani ei kuitenkaan aiheuta soluvaurioita munuaisissa. Porakaivovedenkäyttäjien uraanialtistumisen ja syövän yhteyttä on myös tutkittu Suomessa (Auvinen et al. 2002). Tutkimuksen mukaan porakaivoveden uraanille altistumisella ja syöpäriskillä ei ole havaittu yhteyttä. Suomalaisessa otantatutkimuksessa WHO:n ohjearvon 30 µg/l ylittää 13 % Suomen porakaivoista (Vesterbacka 2005). Tässä aineistossa 30 µg/l ylittäviä porakaivoja oli reilusti enemmän, noin 30 %. Korkeampi ylitysprosentti johtuu siitä, että tässä käsitelty aineisto ei ole edustava. Mittauksia on tehty enemmän korkean pitoisuuden alueilla kuin matalan pitoisuuden alueilla. Radium, lyijy ja polonium Radium ( 226 Ra) on tärkeä sen radiotoksisuuden vuoksi. 226 Ra on pitkäikäinen (puoliintumisaika vuotta) ja kemiallisilta ominaisuuksiltaan kalsiumia muistuttava, joten se kertyy luuhun ihmisessä. Toriumsarjasta peräisin olevan 228 Ra puoliintumisaika on 5,8 vuotta. Matalasuolaisissa vesissä radium esiintyy liukoisena Ra 2+ -kationina. Suolaisissa vesissä radium muodostaa heikkoja komplekseja kloridin, sulfaatin ja karbonaattien kanssa. Korkeita radiumin aktiivisuuspitoisuuksia on löydetty pääsääntöisesti suolaisista pohjavesistä. Suomen pohjavesien 226 Ra aktiivisuuspitoisuuksien ei ole havaittu olevan yhteydessä uraanipitoisuuksien kanssa (Salonen 1994). Kirjallisuuden mukaan radiumin on todettu aiheuttaneen luusyöpää (Mays ym. 1985). Radonin hajoamistuotteet, 210 Pb ja 210 Po, ovat radonin jälkeen merkittävimmät säteilyaltistuksen lähteet juomavedessä Suomessa. Veden kemialliset ominaisuudet vaikuttavat lyijyn ja poloniumin esiintymiseen pohjavesissä. Ne voivat esiintyä ioneina, molekyyleinä, kompleksoituneena ja erilaisiin partikkeleihin sitoutuneena pohjavesissä (Vaaramaa 2003, Vesterbacka 2005). Polonium jakautuu verrattain tasaisesti koko kehoon ihmisessä (Parfenov 1974). Korkeimmat poloniumin aktiivisuuspitoisuudet on löydetty luustosta. Poloniumin määrä luussa on seurausta sen emonuklidin, 210 Pb, kertymisestä luuhun ja sen hajoamisesta edelleen poloniumiksi. Polonium kertyy pääsääntöisesti pehmytkudoksista maksaan ja munuaisiin. 10
13 3 Aineisto ja menetelmät 3.1 Radonaineisto Tämän raportin aineisto sisältää tiedot kaikista Säteilyturvakeskuksen vesitietokantaan heinäkuun 2012 loppuun mennessä tallennetuista porakaivoveden radonmittauksista, yhteensä noin porakaivoa. Näistä mittauksista STUKissa on suoritettu ja paikallisissa elintarvike- ja ympäristölaboratorioissa loput STUKin mittaamista näytteistä on Geologian tutkimuskeskuksen toimittamia noin Yksityiset henkilöt ja kunnat ovat tilanneet noin porakaivon radonmittauksen. Loput, noin porakaivoa, kuuluvat STUKin ja sen muiden yhteistyökumppanien eri tutkimushankkeisiin. Suurin osa paikallisista elintarvike- ja ympäristölaboratorioista on toimittanut STUKille tiedot yhteensä noin porakaivosta, joista raporttiin hyväksyttiin noin mittaustulosta. Paikallislaboratorioiden aineiston käsittely on esitetty julkaisussa STUK-A171 (Voutilainen ym. 2000). 3.2 Uraaniaineisto Tämän raportin aineisto sisältää porakaivojen uraanimittauksia 1970-luvun lopulta heinäkuuhun 2012 asti, yhteensä noin porakaivoa. Kaikki mittaukset on tehty Säteilyturvakeskuksessa. Mittaukset ovat yksityishenkilöiden ja kuntien tilaamia sekä Säteilyturvakeskuksen eri tutkimushankkeisiin sisältyneitä mittauksia. 3.3 Porakaivon sijainti Vuoden 1999 jälkeen mitattujen porakaivojen sijaintikoordinaatit määritettiin osoitteen perusteella käyttäen Tiehallinnon Digiroad-aineistoon perustuvaa StreetMap Finland-tieaineistoa (ESRI Finland Oy). Osa koordinaateista etsittiin käyttäen nettikarttapalvelua kansalaisen.karttapaikka.fi. Ennen vuotta 1999 mitattujen, jo edellisessä porakaivoveden radonkartastossa mukana olleiden porakaivojen, koordinaattien tarkempi määrittely on kuvattu raportissa STUK-A171 (Voutilainen ym. 2000). Kaikista näytteistä tunnetaan radonpitoisuus sekä maakunta tai kunta. Sijaintikoordinaatit ovat tiedossa noin porakaivosta radonaineistossa ja porakaivosta uraaniaineistossa. Useimmista porakaivoista on tarkka tieto, mutta varsinkin paikallisten elintarvike- ja ympäristölaboratorioiden näytteistä sijaintitieto on epätarkempi, esimerkiksi taajaman tai kylän 11
14 tarkkuus. Näiden koordinaattien määrittämisessä käytetyt periaatteet on esitetty julkaisussa STUK-A171. Porakaivojen lukumäärästä Suomessa ei ole tarkkaa tietoa, mutta vakituisen asunnon yhteydessä arvellaan olevan porakaivoa. Osa mittauksista on tehty vapaa-ajanasuntojen porakaivoista. Voidaan kuitenkin arvioida, että radonpitoisuus on mitattu lähes joka kymmenennestä vakituisen asunnon yhteydessä olevasta porakaivosta. Aineiston maantieteellinen jakauma on epätasainen. Taulukossa II on esitetty mittausten lukumäärät eri maakuntien alueella. Lukumääräisesti eniten näytteitä (noin radonmittausta ja uraanimittausta) on Uudenmaan maakunnan alueelta. Mittaukset ovat keskittyneet alueille, joissa tiedetään entuudestaan olevan suuria porakaivoveden radioaktiivisuuspitoisuuksia. Pohjanmaan alueella on eniten kuntia, joista ei ole yhtään tai vain muutama porakaivoveden radioaktiivisuuden mittaustulos. Taulukko II. Radon- ja uraanimittausten määrä eri maakuntien alueella. Maakunta Mitattuja porakaivoja radon kpl Mitattuja porakaivoja uraani kpl Ahvenanmaa Etelä-Karjala Etelä-Pohjanmaa Etelä-Savo Kainuu Kanta-Häme Keski-Pohjanmaa 8 9 Keski-Suomi Kymenlaakso Lappi Pirkanmaa Pohjanmaa Pohjois-Karjala Pohjois-Pohjanmaa Pohjois-Savo Päijät-Häme Satakunta Uusimaa Varsinais-Suomi
15 Tämän raportin radonaineistossa on Suomen 336 kunnasta mukana 313 kuntaa, ja uraaniaineistossa 270 kuntaa. Mittaustulosten määrä kunnittain vaihtelee yhdestä lähes seitsemään sataan. Vähintään 10 mittausta radonin osalta on noin 60 % (180 kpl) ja uraanin osalta 30 % (101 kpl) Suomen kunnista. Eniten porakaivojen mittauksia on tehty pääkaupunkiseudun kunnissa kuten Espoossa, Kirkkonummella, Vantaalla ja Sipoossa. 3.4 Vesinäytteen ottaminen Vesinäytteen ottoon soveltuu kierrekorkkinen, puhdas lasipullo (ei muovipullo). Pullon korkissa tulee olla hyvä tiiviste. Nestetuikemittaukseen riittää puolen litran pullo. Paikallislaboratoriossa tehtävää mittausta varten tarvitaan suurempi näytemäärä. Mittausmenetelmästä riippumatta näyte otetaan hanasta samalla tavalla. Ennen näytteenottoa vettä juoksutetaan reippaasti, niin että painesäiliössä ja putkistossa seisonut vesi saadaan vaihtumaan. Juoksutusta jatketaan kunnes veden lämpötila muuttuu vakioiseksi. Lopuksi annetaan veden valua vähän aikaa pienellä nopeudella ennen näytteenottoa. Näytettä otettaessa käytetään pientä painetta, jotta hanassa mahdollisesti oleva sekoitin ei toimisi, sillä sekoittaja poistaa vedestä radonkaasua. Veden juoksutuksen jälkeen pullo asetetaan aivan hanan alle, ja veden annetaan valua pienellä nopeudella. Pullo otetaan lähes täyteen, kaulaan jätetään tyhjää tilaa noin 0,5 cm, jotta pullo ei halkeaisi lämpölaajenemisen takia. Pullo suljetaan heti tiukasti ja toimitetaan mahdollisimman nopeasti mittaukseen. Luotettavin radonpitoisuus saadaan, jos näyte toimitetaan mittaukseen samana päivänä kun se on otettu. 3.5 Radon- ja uraanipitoisuuden määritys Radon Ennen vuotta 1979 radonpitoisuus määritettiin gammaspektrometrisesti. Tällaisia näytteitä on aineistossa vain muutama sata. Muut radonmääritykset on tehty nestetuikemenetelmällä ja Mini-Assay -mittarilla. STUKissa veden radonpitoisuus määritetään nestetuikemenetelmällä (Asikainen 1982, Salonen 1993, Salonen, Hukkanen 1997). Tutkittavasta vesinäytteestä otetaan 10 ml näyte, joka sekoitetaan tuikeaineliuokseen. Näyte mitataan kolmen tunnin kuluttua, kun radonin lyhytikäiset tyttäret ovat kasvaneet tasapainoon emonuklidinsa radonin kanssa. Määritysrajat yhden tunnin mittauksella ovat alhaiset, Guardian 1414 laskurilla 0,2 Bq/l ja Ultro Beta
16 laskurilla 1 Bq/l. STUK on toimittanut paikallisille elintarvikkeiden ja juomaveden valvonnasta vastaaville laboratorioille radioaktiivisuuden mittaamiseen soveltuvan laitteen. Vuoteen 2006 asti laitteena oli Mini-Assay -mittalaite, tämän jälkeen mittalaitteet on korvattu Radek MKGB-01 mittalaitteella. Mittalaite on tarkoitettu elintarvikkeiden ja juomaveden radioaktiivisuuden mittaamiseksi poikkeuksellisissa säteilytilanteissa. Näillä mittareilla paikallislaboratoriot tekevät myös talousveden radonmittauksia. Tässä aineistossa mukana olevat radonmääritykset paikallislaboratoriot ovat tehneet Mini-Assay -laitteella. Mini-Assay on NaI(Tl)-tuikekiteellä ja taustasuojalla varustettu gammalaskuri. Mini-Assay -laitteella tehtävässä radonmittauksessa veden radonpitoisuus mitataan kolmen litran muovikannussa. Tarvittava näytemäärä on 2,5 litraa ja mittausaika sekuntia. STUK on tehnyt Mini-Assay -mittareiden kalibroinnit ja antanut tulosten laskemista varten tarvittavat kalibrointikertoimet laboratorioille. Mini-Assay -menetelmällä veden radonpitoisuuden määritysraja on Bq/l riippuen käytetystä mittausajasta ja siitä, onko mittaus suoritettu taustasuojassa. Radek mittalaitteilla näytteet mitataan Marinelli-astiassa, jonka tilavuus on yksi litra. Mittauslaitteistona on Radek MKGB-01 ja ilmaisimena NaI(Tl)- tuikekide. Kooltaan ilmaisin on 2,5 x 2,5 ja se soveltuu hyvin kokonaisgammamittauksiin. Taustasuojana käytetään lyijysuojaa. Radek-mittalaitteella tehdyn veden radonpitoisuuden määritysraja on 50 Bq/l. Säteilyturvakeskus on vertaillut omalla nestetuikemenetelmällään, Mini-Assay -mittareilla ja Radek-mittareilla saatuja tuloksia keskenään. Laboratorioiden ja STUKin väliset keskimääräiset erot ovat olleet %. Näytteenotto ja mittaus avoimessa astiassa, josta radonkaasu pääsee helposti karkaamaan, aiheuttanevat suurimmat erot tuloksiin. Uraani Aineiston uraanipitoisuus on arvioitu porakaivovesistä tehtyjen kokonaisalfaaktiivisuusmäärityksistä. Kokonaisalfa-aktiivisuus määritetään porakaivovedestä nestetuikemenetelmällä haihduttamalla 38 ml vettä nestetuikepullossa. Haihdutusjäännös liuotetaan pieneen määrään happoa, johon lisätään nestetuikeaine mittausta varten. Näyte mitataan nestetuikespektrometrilla, ja tuloksena saadaan vesinäytteen kokonaisalfa-aktiivisuus. Suomalaisissa porakaivovesissä kokonaisalfa-aktiivisuus koostuu tyypillisesti uraanin isotoopeista ( 234 U, 235 U, 238 U), radiumista ( 226 Ra) ja poloniumista ( 210 Po). Tässä aineistossa kokonaisalfamäärityksestä ei vähennetty mahdollisten 226 Ra ja 210 Po aktiivisuuspitoisuuksia, koska niiden osuus kokonaisalfa-aktiivisuudesta on useimmiten vähäinen. 14
17 Arvioitu uraanipitoisuus, µg/l, kokonaisalfa-aktiivisuuden määrityksestä: Bq Kokonaisaktiivisuus µ g l U = x 80,2 l 3,0 Pohjavedessä esiintyy uraanin isotooppeja 238 U, 235 U ja 234 U. Valtaosa uraanin massapitoisuudesta aiheutuu isotoopista 238 U. Kaikki isotoopit ovat radioaktiivisia ja suurin spesifinen aktiivisuuspitoisuus on isotoopilla 234 U. Kun kokonaisalfan aktiivisuusmittauksesta lasketaan uraanin massapitoisuutta, joudutaan ensin arvioimaan 234 U:n ja 238 U:n isotooppisuhdetta, koska käytetyllä analyysimenetelmällä ei voida erottaa näitä isotooppeja toisistaan. Toisin kuin esimerkiksi radiokemiallisessa määrityksessä, jolloin jokainen isotooppi pystytään määrittämään erikseen. Tässä aineistossa porakaivovesien 234 U ja 238 U suhteena on käytetty kerrointa 2,0, mikä on keskimääräinen isotooppisuhde STUKin tulosaineistossa, joka sisältää radiokemiallisesti määriteltyä vesinäytettä. Kerroin 80,2 muuttaa 238 U aktiivisuuspitoisuuden (Bq/l) mikrogrammoiksi (µg/l). 15
18 4 Tulokset Tulokset esitetään taulukkoina ja karttoina luvuissa 7 ja 8. Taulukossa III VI on esitetty kunta- ja maakuntakohtaista tilastotietoa porakaivojen radon- ja uraanipitoisuudesta. Taulukoissa III ja IV tarkastellaan radon- ja uraanipitoisuuden tunnuslukuja eri maakuntien alueilla. Taulukossa V ja VI on esitetty kuntakohtaiset radon- ja uraanipitoisuuden tunnusluvut. Kartassa 1 on esitetty koko Suomen porakaivojen radonpitoisuuden keskiarvot 10 x 10 km:n ruuduissa. Kartta 2 kuvaa kuntakohtaisia radonpitoisuuden keskiarvoja. Mukana ovat kaikki kunnat, joista on vähintään 1 mittaus/kunta. Vastaavat kartat uraanipitoisuuksista on esitetty kartoissa 10 ja 11. Suomessa on seitsemän aluehallintovirastoa (AVI). Kartoissa 3 9 ja on tarkasteltu radon- ja uraanitilannetta eri aluehallintovirastojen alueilla. Radon- ja uraanipitoisuuden keskiarvot on esitetty 5 x 5 km:n ruuduissa. Kartat on tuotettu MapInfo-karttaohjelmalla. Kunnanrajat ovat vuodelta Karttoja ja taulukoita tarkasteltaessa on huomioitava, että keskiarvot ja ylitysprosentit eivät ole edustavia, vaan kuvaavat kaikkia alueen mittauksia. Vuosien kuluessa mittaukset ovat osittain keskittyneet korkeiden pitoisuuksien kuntiin ja kuntien sisälläkin tietyille alueille, joista on ennestään löytynyt korkeita radioaktiivisuuspitoisuuksia. Erityisesti kuntakartoissa, yksittäisen kunnan pitoisuus voi perustua vain yhden porakaivon mittaukseen. Kuntakarttoja tulisikin tarkastella yhdessä taulukkoyhteenvetojen kanssa, joista saa yksityiskohtaisempaa tietoa kunnan alueella mitatuista porakaivoista. Porakaivoveden radonpitoisuudet ovat suurimpia Uudellamaalla, Varsinais-Suomessa, Hämeessä, Kymenlaaksossa, Kainuussa ja Etelä- Karjalassa. Näillä alueilla radonpitoisuuden aritmeettiset keskiarvot ovat Bq/l. Radonpitoisuudeltaan alhaisimpia alueita ovat Satakunta, Pohjois-Savo, Pohjois-Karjala ja Pohjanmaa, missä aritmeettiset keskiarvot ovat Bq/l (taulukko III). Uraanipitoisuuden osalta korkeimpia pitoisuuksia tavataan Uudellamaalla, Kymenlaaksossa, Hämeessä ja Varsinais-Suomessa, missä aritmeettiset keskiarvot ovat µg/l. Alhaisimpia alueita uraanin osalta ovat sen sijaan Ahvenanmaa, Etelä-Pohjanmaa, Etelä-Savo, Kainuu, Keski-Suomi, Lappi, Pirkanmaa, Pohjois-Karjala, Pohjois-Savo, Pohjanmaa ja Satakunta, missä aritmeettiset keskiarvot ovat tyypillisesti alle 30 µg/l (taulukko IV). 16
19 5 Johtopäätökset Säteilyturvakeskuksen tulosaineisto kattaa noin porakaivoveden radonpitoisuuden ja porakaivoveden uraanipitoisuuden. Porakaivoveden radon- ja uraanipitoisuudet ovat suurimpia yleensä graniittialueilla kuten Uudellamaalla, Varsinais-Suomessa, Hämeessä ja Kymenlaaksossa. Korkeankin pitoisuuden alueella voivat lähellä toisiaan sijaitsevissa kaivoissa pitoisuudet vaihdella erittäin paljon. Yksittäisiä suuria porakaivoveden radon- ja uraanipitoisuuksia voi esiintyä kaikkialla Suomessa. Yksityisille, vakituisessa käytössä oleville kaivoille STUK suosittelee radonpitoisuuden pienentämistä, mikäli veden radonpitoisuus ylittää Bq/l. Tällöin on myös syytä selvittää, onko vedessä muita radioaktiivisia aineita. Uraanin kohdalla toimenpiteitä suositellaan, jos veden uraanipitoisuus ylittää arvon 100 μg/l mikä perustuu uraanin haitallisuuteen radioaktiivisena aineena. WHO on esittänyt uraanille ohjearvoa 30 µg/l, mikä perustuu uraanin haitallisuuteen kemiallisena myrkkynä. Otantatutkimuksen mukaan arviolta noin 10 % Suomen porakaivoista ylittää yksityiselle kaivovedelle asetetun toimenpiderajan Bq/l. Yli Bq/l olevia radonpitoisuuksia esiintyy myös, mutta harvoin. Tässä aineistossa näitä ylityksiä on noin 1 %. Otantatutkimuksen mukaan 13 % Suomen porakaivoista ylittää WHO:n ohjearvon 30 µg/l. Tässä aineistossa 30 µg/l ylittäviä porakaivoja oli reilusti enemmän, noin 30 %. Korkeampi ylitysprosentti johtuu siitä, että tämä aineisto ei ole edustava. Mittauksia on tehty enemmän korkean pitoisuuden alueilla. Porakaivon radonpitoisuutta on etukäteen mahdoton tietää. Mittaus on ainoa keino selvittää se. Säteilyturvakeskus suosittelee kaikkien porakaivojen radon- ja uraanipitoisuuden mittaamista koko maassa. Tämä koskee sekä vakituisen asunnon että vapaa-ajanasunnon porakaivoja. Säteilyturvakeskus ja paikalliset elintarvike- ja ympäristölaboratoriot tekevät mittauksia. Mittauksen voi tehdä mihin vuodenaikaan tahansa. Näytteenotto on tehtävä huolella ohjeiden mukaan. Jos vedessä on toimenpiderajat ylittäviä pitoisuuksia radioaktiivisia aineista, olisi ensimmäiseksi selvitettävä, onko olemassa muita vedenhankintamahdollisuuksia. Kannattaa selvittää yhteisen vedenhankinnan järjestäminen naapureiden kanssa tai yleiseen vesijohtoverkkoon liittyminen. Myös rengaskaivoa kannattaa harkita. On myös mahdollista puhdistaa vesi haitallisista aineista. Radon on aina poistettava koko talouden vedestä, koska vedenkäytön yhteydessä sitä vapautuu huoneilmaan. Radon voidaan poistaa vedestä joko ilmastamalla tai aktiivihiilisuodatuksella. Menetelmän valintaan vaikuttavat 17
20 veden radonpitoisuus ja vedenkulutus. Molemmilla menetelmillä päästään hyviin tuloksiin. Muille radioaktiivisille aineille kuten uraanille, radiumille, lyijylle ja poloniumille riittää, kun ne poistetaan ruoka- ja juomavedestä. Ne eivät vapaudu sisäilmaan kuten radon. Uraani ja radium voidaan poistaa vedestä tehokkaasti ioninvaihtomenetelmällä joko yhdessä tai erikseen, lyijy ja polonium poistuvat tehokkaasti vain käänteisosmoosilaitteella. 18
Työssäkäynnin pendelöinti, koko maa Työssäkäyntialueet 31.12.2008 pendelöintitietojen pohjalta, 1.1.2011 kuntajaon mukaan. Työssäkäyntialueet merkitty värein ja muu yli 10 %:n pendelöinti nuolin. Uusimaa
Kunnallisessa elintarvikevalvonnassa vuonna 2012 tarkastettujen kohteiden määrä suhteessa elintarvikevalvonnan kohteisiin (ei sisällä alkutuotantoa)
Kunnallisessa elintarvikevalvonnassa vuonna 2012 tarkastettujen kohteiden määrä suhteessa elintarvikevalvonnan kohteisiin (ei sisällä alkutuotantoa) Luvut on kerätty valvontayksiköiden elintarvikevalvonnan
Sosiaaliturva 2011 Socialskydd Social Protection TILASTORAPORTTI STATISTIkRAPPORT STATISTICAL report Lastensuojelu 2010 Barnskydd 2010 Child welfare 2010 Tuula Kuoppala +358 20 610 7234 tuula.kuoppala@thl.fi
Matti Salminen. Yhteisten vesialueiden pinta-ala- ja osakaskiinteistöluokittelu -insinöörityön jatko-osa
Matti Salminen Yhteisten vesialueiden pinta-ala- ja osakaskiinteistöluokittelu -insinöörityön jatko-osa Selvitystyö Maanmittauslaitos 17.12.2012 Tiivistelmä Tekijä Otsikko Sivumäärä Aika Matti Salminen
Lastensuojelu 2006. http://www.stakes.fi/tilastot/lastensuojelu. Tilastotiedote Statistikmeddelande Statistical Summary 13/2007
Sosiaaliturva 2007 Socialskydd Social Protection Tilastotiedote Statistikmeddelande Statistical Summary 13/2007 Lastensuojelu 2006 27.8.2007 Barnskyddet 2006 Child welfare 2006 Tuula Kuoppala +358 9 3967
Maa- ja metsätalousministeriön päätöksen mukaisesti säädetään eläimistä saatavista sivutuotteista annetun lain (xx/2015) nojalla.
LUONNOS Maa- ja metsätalousministeriön asetus eläimistä saatavista sivutuotteista Maa- ja metsätalousministeriön päätöksen mukaisesti säädetään eläimistä saatavista sivutuotteista annetun lain (xx/2015)
Vesistöjen ja juomaveden 137. Cs, 90 Sr ja 3 H sekä pitoisuuksien arviointi valmiustilanteessa
/ JOULUKUU 2009 A Vesistöjen ja juomaveden Cs, 90 Sr ja 3 H sekä pitoisuuksien arviointi valmiustilanteessa Ritva Saxén, Iisa Outola Säteilyturvakeskus Strålsäkerhetscentralen Radiation and Nuclear Safety
Radioaktiivinen laskeuma ja ravinto SÄTEILY- JA YDINTURVALLISUUSKATSAUKSIA
SÄTEILY- JA YDINTURVALLISUUSKATSAUKSIA Radioaktiivinen laskeuma ja ravinto Säteilyturvakeskus Strålsäkerhetscentralen Radiation and Nuclear Safety Authority Radioaktiivinen laskeuma ja ravinto Luonnosta
ILMANLAATU SUOMESSA -MITATUT PITOISUUDET SUHTEESSA OHJE- JA RAJA- ARVOIHIN SEKÄ VERTAILUJA EUROOPPALAISIIN PITOISUUS- TASOIHIN
I L M A N L A A D U N J U L K A I S U J A P U B L I C A T I O N E R O M L U F T K V A L I T E T P U B L I C A T I O N S O N A I R Q U A L I T Y 33 ILMANLAATU SUOMESSA -MITATUT PITOISUUDET SUHTEESSA OHJE-
KANSAKOULULAITOKSEN PERUSTAMINEN 1800- LUVUN PUOLIVÄLISTÄ 1900-LUVUN LOPPUUN
KANSAKOULULAITOKSEN PERUSTAMINEN 1800- LUVUN PUOLIVÄLISTÄ 1900-LUVUN LOPPUUN Kuntakokouksen suhtautuminen kansakoulukysymykseen tasa-arvon ja alueellisuuden kannalta Tero Parkkonen Suomen historian pro
2/2007 vol. 36. Tässä numerossa. PÄÄKIRJOITUS: Muutakin kuin kuumaa vettä... 3. EDITORIAL: Beyond hot water production... 4. Uutisia...
2/2007 vol. 36 Tässä numerossa PÄÄKIRJOITUS: Muutakin kuin kuumaa vettä... 3 EDITORIAL: Beyond hot water production... 4 Uutisia... 5 Jorma K. Mietinen ydinasioista kuultuna... 6 Jyväskylän yliopiston
VALTATIE 12 TAMPEREEN TUNNELI ILMANLAADUN SEURANTA
VALTATIE 12 TAMPEREEN TUNNELI ILMANLAADUN SEURANTA Kuva: Rantatunnelin allianssi Mittaustulokset vuodelta 214 ASIANTUNTIJAPALVELUT ILMANLAATU JA ENERGIA 215 VALTATIE 12 TAMPEREEN TUNNELI ILMANLAADUN SEURANTA
Laadukkaan mittaamisen perusteet Toimittaneet: E. Hiltunen, L. Linko, S. Hemminki, M. Hägg, E. Järvenpää, P. Saarinen, S. Simonen, P.
Julkaisu J4/2011 Laadukkaan mittaamisen perusteet Toimittaneet: E. Hiltunen, L. Linko, S. Hemminki, M. Hägg, E. Järvenpää, P. Saarinen, S. Simonen, P. Kärhä Espoo 2011 Julkaisu J4/2011 Laadukkaan mittaamisen
HEIKKI HELIN. HYVÄ VAI HUONO HALPA VAI KALLIS? Suurten kaupunkien palvelukustannukset 2012 TUTKIMUSKATSAUKSIA 2013
HEIKKI HELIN HYVÄ VAI HUONO HALPA VAI KALLIS? Suurten kaupunkien palvelukustannukset 2012 6 TUTKIMUSKATSAUKSIA 2013 TIEDUSTELUT FÖRFÄGNINGAR INQUIRIES Heikki Helin, p. tel. 040 516 5976 sukunimi.etunimi@phnet.fi
KOMPOSTOIVA KUIVAKÄYMÄLÄ YLEISÖKÄYTÖSSÄ
KOMPOSTOIVA KUIVAKÄYMÄLÄ YLEISÖKÄYTÖSSÄ Opinnäytetyö Ympäristöteknologian koulutusohjelma Hämeenlinna 23.2.2007 Teemu Sandberg OPINNÄYTETYÖ Ympäristöteknologian koulutusohjelma Visamäentie 35 13100 HÄMEENLINNA